

O’ZBEKISTON RESPUBLIKASI OLIY VA O’RTA MAXSUS TA’LIM VAZIRLIGI

ZAHIRIDDIN MUHAMMAD BOBUR NOMIDAGI

 ANDIJON DAVLAT UNIVERSITETI

 NEMIS TILI VA ADABIYOTI TA’LIM YO’NALISHI 402- guruh talabasi MIRHAKIMOVA MOHLAROYNING

ARTIKL VA ULARNING PREDLOGLAR BILAN BIRIKISHI

KURS ISHI

 Ilmiy raxbar: Abdurahmonova R.

 **Andijon - 2014 yil**

ARTIKL VA ULARNING PREDLOGLAR BILAN BIRIKISHI

 REJA:

I.KIRISH:

 1.Ta’lim sohasiga berilayotgan e’tibor.

 2.Yosh avlodni horijiy tillarga o’qitish umumdavlat ahamiyatiga

 ega bo’lgan vazifa.

II.ASOSIY QISM:

 1.Olmon tilida artiklning qo’llanishi.

 2.Artiklning turlari.

 3.Artiklning qo’llanmaslik hollari.

 4.Artikl bilan predlogning birikishi.

III.XULOSA

IV.FOYDALANILGAN ADABIYOTLAR

KIRISH

Mustaqillik sharofati bilan o`zbek diyorida ham yangilanish, rivojlanish davri boshlanib, ijtimoiy hayotimiz umumjahon andozalariga mos taraqqiyot yo`nalishlariga jadal sur`atlar bilan kirib bormoqda. Xalq ho`jaligining barcha sohalarida, shu jumladan, ta`lim sohasida ulkan islohotlar amalga oshirilmoqda. Mustaqillikning dastlabki kunlaridanoq mamlakatimizda yosh avlod tarbiyasiga jiddiy e`tabor berila boshlandi. “Ta`lim to`g`risida”gi qonun, “Kadrlar tayyorlash milliy dasturi”, “Davlat ta`lim standartlari”ning chop etilishi, ushbu jarayonlardagi eng muhim bosqichlardir. O`zbekiston Respublikasi Oliy Majlisining IX sessiyasidagi “Barkamol avlod – O`zbekiston taraqqiyotining poydevori” nutqida Prezidentimiz I. A. Karimov shunday ta`kidlagan: “ Barchangiz yaxshi bilasizki, kelajak avlod haqida qayg`urish, sog`lom, barkamol naslni tarbiyalab yetishtirishga intilish bizning milliy hususiyatimizdir”.

“Mamlakatimizning istiqlol yo`lidagi birinchi qadamlaridanoq, buyuk ma`naviyatimizni tiklash va yanada yuksaltirish, miliy ta`lim-tarbiya tizimini takomillashtirish, uning milliy zaminini mustahkamlash, zamon talablari bilan uyg`unlashtirish asosida jahon andozalari va ko`nikmalari darajasiga chiqarish maqsadiga katta ahamiyat berib kelinmoqda”.

“Hammamiz yana bir haqiqatni anglab yetmoqdamiz. Faqatgina chinakam ma`rifatli odam inson qadrini, millat qadryatlarini, bir so`z bilan aytganda, o`zligini anglash, erkin va ozod jamiyatda o`ziga munosib, obro`li o`rin egallash uchun fidoiylik bilan kurashishi mumkin.”[[1]](#footnote-1)

 Mamlakatimizda amalga oshirilayotgan islohotlarning muvafaqqiyati ko`p jihatdan ta`lim-tarbiya tizimini hozirgi davr talabi darajasiga ko`tarish, har tomonlama barkamol shaxsni shakllantirishga, ya`ni pirovard natijada malakali kadr tayyorlashga bog`liq. Chunki jamiyat taraqqiyotining asosini uning iqtisodiy va ijtimoiy rivojlanganligi bilan bir qatorda shu jamiyarda yashayotgan fuqarolarning intelektual va ma`naviy salohiyati ham belgilab beradi. Shu nuqtai nazardan qaraganda har bir davlatning istiqboli, uning ta`limi qay darajada ekanligi bilan belgilanadi. Ta`lim–tarbiyani eski sho`rolar davridan qolgan mafkuraviy qarashlardan holi etish, uzluksiz ta`lim-tarbiya tizimini tashkil etish muammolarini hal etish, amaldagi ta`lim-tarbiya tizimini yuksak taraqqiy etgan davlatlar dajasiga ko`tarish turli sohadagi ilmiy tadqiqotlar ko`lami va sifatiga bo`liq. Prezidentimiz I. A. Karimov ta`lim va kadrlar tayyorlash butun tizimi darajasi hamda sifatini tubdan oshirish, maktablar, o`rta mahsus, kasb-hunar ta`limi va oliy o`quv yurti muassasalaridagi ta`lim standartlari va o`quv dasturlarini zamonaviy talablarni hisobga olgan holda tanqidiy tahlil etishni takomollashtirish “Yoshlar yili”davlat dasturi davomida alohida to`htalib o`tgan.

Mustaqillikning dastblabki yillaridanoq butun mamlakat miqyosida ta`lim tarbiya, kasb-hunar o`rgatish sohalarini isloh qilishga nihoyatda katta zarurat sezila boshladi. Busiz jamiyatimizning biron-bir sohasini o`zgartirishga kirishib bo`lmasdi. Islohotlarning taqdiri va samarasi birinchi navbatda kadrlarning saviyasiga, ularning zamon va taraqqiyot talablariga nechog`lik javob berishiga taqalib qolar edi. Yurtimizning ertangi hayoti va taqdiri avvalambor shu muammolarni uzil-kesil yechish bilan chambarchas bog`langanini har qanday fikrlovchi odam angalashi qiyin emas.

 O`zbekiston Respublikasining halqaro munosabatlari keng quloch yoyayotgan bir paytda chet tillarni o`rgatish – o`rganish o`ta zaruriy ehtiyojga aylandi. Ushbu masalani muhimligini alohida uqtirib mamlakatimiz prezidenti I. A. Karimov shunday degan edi “ Hozirgi paytda horijiy tillarni o`rganish va o`rgatishga yurtimizda katta ahamiyat berilmoqda bu ham albatta bejiz emas. Bugun jahon hamjamiyatda o`ziga munosib o`rin egallashga intilayotgan mamlakatimiz uchun chet ellik sheriklarimiz bilan hamjihatlikda, hamkorlikda o`z buyuk kelajagini qurayotgan xalqimiz uchun horijiy tillarni mukammal bilishning ahamiyatini baholashni hojati yo`qdir.

Shu nuqtai nazardan olib qaraganda, yurtdoshlarimizni, ayniqsa o`sibkelayotgan umidli yosh avlodni horijiy tillarga o`qitish umumdavlat ahamiyatiga ega bo`lgan muhim vazifaga aylandi, chunki hozirgi paytda o`z mustaqil yurtining va zahmatkash xalqining haqiqiy fidoyisi bo`lgan, kindik qoni to`kilgan ona yurti va jahon hamjamiyati mamlakatlari taqdiriga befarq bo`la olmaydigan, har bir zamonaviy va o`qimishli fuqoroning nufuzli tillardan birini yaxshi bilashligi uning ijtimoiy- siyosiy va ma`naviy-madaniy hayotda kerakli dunyoviy bilimlarni chuqur egallashda katta ahamiyatga molik fazilatlaridan biriga aylanganiga hech shak-shubha yo`q. Ma’naviyati shakllantirishga bevosita ta’sir qiladigan muhim hayotiy omillardan biri-bu ta’lim-tarbiya tizimidir. Ma’lumki, ota bobolarimiz qadimdan bebaho boylik bo’lmish ilm-u ma’rifat, ta’lim-tarbiyani, inson kamoloti va milliy ravnaqining eng asosiy sharti va garovi deb bilgan. Albatta ta’lim-tarbiya ong mahsuli, lekin ayni vaqtda ong darajasi va uning rivojini ham belgilaydigan, ya’ni, xalq ma’naviyatini shakllantiradigan va boyitadigan eng muhim omildir. Binobarin, ta’lim- tarbiya tizimini va shu asosda ongni o’zgartirmasdan turib, ma’naviyatni rivojlantirib bo’lmaydi.

 Shu bois bu sohada yuzaki, rasmiy yondashuvlarga, puxta o’ylanmagan ishlarga mutlaqo yo’l qo’yib bo’lmaydi. Maktab, ta’lim- tarbiya masalasi davlat va jamiyat nazoratida bo’lishi asosiy qonunimizda belgilab qo’yilgan. Shu bilan birga bu keng jamoatchilik, butun xakqimizning ishtiroki va qo’llab quvvatlashini talab qiladigan umummilliy masaladir. Shuni unutmasligimiz kerakki, kelajagimiz poydevori bilim dargohlarida yaratiladi, boshqacha aytganda, xalqimizning ertangi kuni qanday bo’lishi farzandlarimizning bugun qanday ta’lim va tarbiya olishiga bog’liq.

 Buning uchun har qaysi ota- ona, ustoz va murabbiy har bir bola timsolida avvalo shaxsni ko’rishi zarur. Ana shu oddiy talabdan kelib chiqqan holda, farzandlarmizni mustaqil va keng fikrkash qobiliyatiga ega bo’lgan, ongli yashaydigan komil insonlar etib voyaga yetkazish ta’lim-tarbiya sohasining asosiy maqsadi va vazifasi bo’lishi lozim deb qabul qilishimiz kerak. Bu esa ta’lim va tarbiya ishini uyg’un holda olib borishni talab etadi. Ta’limni tarbiyadan, tarbiyani esa ta’limdan ajratib bo’lmaydi, bu sharqona qarash, sharqona hayot falsafasi.

 Bizga sobiq tuzumdan meros bo’lib qolgan maorif tizimining eng noma’qul tomoni shundan iborat ediki, unda o’quv jarayonida o’quvchi va talabalarning mustaqil va erkin fikrlashiga yo’l qo’yilmas edi. Har qaysi o’quv yurtini bitiruvchilarning bilimiga qarab emas, aksincha, ularning sobiq sovet tizimiga va soxta g’oyalarga sadoqatini hisobga olib baholash va hayotga yo’llash tamoyili asosiy o’rinni egallar edi. Ko’p hollarda sifat o’rniga son ketidan quvish ustunlik qilardi. Aksariyat yoshlar haqiqiy bilim yoki malaka orttirish maqsadida emas, ko’proq amalda diplomli bo’lib olish ilinjida texnikum yoki institutlarga kirar edi.[[2]](#footnote-2)

 Shuning uchun ham mustaqillikning dastlabki yillaridanoq butun mamlakat miqyosida ta’lim va tarbiya, ilm- fan, kasb- hunar o’rgatish tizimlarini tubdan isloh qilishga nihoyatda katta zarurat sezila boshladi. Kadrlar tayyorlash milliy dasturini ishlab chiqish bilan bog’liq jarayon uzoq yillar davomida bu sohada talay muammolar yig’ilib qolganini ko’rsatdi. Shunung uchun ham bu og’ir, mas’uliyatli, ammo hal qilishni paysalga solib bo’lmaydigan ishni qadam- baqadam, izchillik bilan bajarishga bel bog’ladik. Ta’lim-tarbiya tizimidagi islohotlar boshlangan dastlabki yillarda Yurtboshimiz jahon tajribasi va hayotda ko’p bor o’zini oqlagan haqiqatdan kelib chiqib, agar bu maqsadlarimizni muvaffaqqiyatli amalga oshira olsak, tez orada hayotimizda ijobiy ma’nodagi “portlash effekti”ga, ya’ni, yangi ta’lim modelining kuchli samarasiga erishamiz, degan fikrni bildirgan edilar.

 Darhaqiqat, istiqlol davrida barpo etilgan, barcha shart-sharoitlarga ega bo’lgan akademik litsey va kasb- hunar kollejlari, oliy o’quv yurtlarida tahsil olayotgan, zamonaviy kasb- hunar va ilm- ma’rifat sirlarini o’rganayotgan, hozirdanoq ikki-uch tilda bemalol gaplasha oladigan ming- minglab o’quvchilar, katta hayotga kirib kelayotgan, o’z iste’dodi va salohiyatini yorqin namoyon etayotgan yosh kadrlarimiz misolida ana shunday orzu- intilishlarimiz bugunning o’zida o’z hosilini berayotganining guvohi bo’lmoqdamiz. Eng muhimi shundaki, “portlash effekti”ning haqiqiy mohiyati va ahamiyati vaqt o’tish bilan biz tarbiya qilayotgan sog’lom va barkamol avlodning safimizga tobora ildam kirib borishi bilan yanada yaqqolroq seziladi.

 Kadrlar tayyorlash milliy dasturini amalga oshirish jarayonida maktab ta’limi, ayniqsa, umumta’lim maktablarining moddiy- texnik bazasini mustahkamlashga e’tiborni kuchaytirish biz uchun kun tartibidagi eng muhim va jiddiy masalaga aylandi. Shu maqsadda yurtimizda Kadrlar tayyorlash milliy dasturining uzviy va mantiqiy davomi bo’lmish 2004-2009 yillarda “Maktab ta’limini rivojlantirish umummilliy davlat dasturi” qabul qilindi.[[3]](#footnote-3)

 Shuningdek, davlat ta’lim standartlari joriy etildi. Davlat ta’lim standartlari umumiy o’rta, o’rta maxsus, kasb- hunar va oily ta’lim mazmuniga hamda sifatiga qo’yiladigan talablarni belgilaydi. Davlat ta’lim standartlarini bajarish O’zbekiston Respublikasining barch ta’lim muassasalari uchun majburiydir.[[4]](#footnote-4)

 Ushbu dasturga muvofiq, yurtimizda mavjud bo’lgan o’n mingga yaqin umumta’lim maktabining moddiy- texnik bazasini mustahkamlash, ta’lim jarayonining mazmunini tubdan takomillashtirish, o’quvchilarning mehnatini moddiy va ma’naviy rag’batlantirish bo’yicha katta ishlar qilinmoqda.

 Muxtasar qilib aytganda, oxirgi yillarda ta’lim- tarbiya sohasida amalga oshirgan, ko’lami va mohiyatiga ko’ra ulkan ishlarimiz biz ko’zlagan ezgu niyatlarimizga erishish, hech kimdan kam bo’lmaydigan hayot barpo etish, yoshlarimiz, butun xalqimizning ma’naviy yuksalishi yo’lida mustahkam zamin yaratdi, desak, hech qanday xato bo’lmaydi. Men olmon tili va adabiyoti yo’nalishida tahsil olaman. Ushbu kurs ishi doirasida menga artikl va ularning predloglar bilan birikuvi mavzusi berilgan.

Artikl ot bilan birga qo’llanib, undan oldin keladi va uning rodini,sonini,kelishigini belgilaydi: **der Garten –** mujskoy rod, birlik, bosh kelishik; **die Schule –** jenskiy rod, birlik, bosh kelishik; **den Betten –** sredniy rod, ko’plik, jo’nalish kelishigi. Artikl o’zbek tiliga tarjima qilinmaydi.

Nemis tilida artikllar ikki hil bo’ladi:

a)aniq artikl (der bestimmte Artikel) **der, die, das;**

b)noaniq artikl (der unbestimmte Artikel) **ein, eine, ein.**

Ko’plikda hamma rodlar uchun **die** aniq artikli qo’llanadi. Noaniq artikl esa ko’plik formasiga ega emas.

Aniq artikllar tarihan ko’rsatish olmoshlaridan, noaniq artikllar esa sondan kelib chiqqan.

**Einer** der Soldaten trat vor und dankte dem Genossen Faludi. (A.Seghers, Die Gefährten)

Es gelang mir aber nicht **eines** ihrer Blicke aufzufangen. (J.Becher, Abschied)

Zwei Augen sehen mehr als **eins.** (Maqol)

Das **eine** Hemd hatte sich entfaltet und kräuselte sich wir. (J.Becher, Abschied)

Er hatte drei Söhne und **eine** Tochter.

Es war, als äßen zwei Kinder zusammen **einen** Apfel. (L.Frank, Links wo das Herz ist)

Aniq va noaniq artikllar turlanish jihatdan bir – biridan farq qiladi.

*Aniq artikllar ko’rsatish olmoshlaridek turlanadi:*

|  |  |  |
| --- | --- | --- |
|  Kasus |  Singular |  Plural |
| Maskulinum | Femininum | Neutrum |
|  Nom. Gen. Dat. Akk.  |  der des  dem  den  |  Die der der  die |  das  des  dem  das   |  die  der den die  |

*Noaniq artikllar egalik olmoshlari kabi turlanadi:*

|  |  |
| --- | --- |
|  Kasus |  Singular |
|  Maskulinum |  Femininum |  Neutrum |
|  Nom.  Gen.  Dat.  Akk. |  ein  eines  einem einen |  eine einer einer eine    |  ein eines einem einen |

Artikl *aniqlik va noaniqlik ma’nolarini* ham ifodalaydi. Noaniqlik tushunchasi noaniq artikl bilan, aniqlik tushunchasi esa aniq artikl bilan ifoda etiladi:

**Ein** Gespenst geht um in Europa – **das** Gespenst des Kommunismus. (Manifest der Komm. Partei) – Yevropada **bir** sharpa oralab yuribdi, **bu** kommunizm sharpasidir. (Kommanifest)

**Ein** Mädchen sagte vom Hoffenster der Tante durch, daß Besuch auf sie warte. (A.Seghers, Die Toten bleiben jung) – **Qandaydir bir** qiz derazadan xolani chaqirib, uni kimdir kutib turganligini aytdi. (Barhayot o’liklar)

 **Noaniq artiklning qo’llanishi**

Noaniq artikl quyidagi hollarda qo’llanadi:

1)Agar narsa – predmet so’zlovchiga noma’lum bo’lib, u haqida birinchi marta gapirilsa:

Dann stieg **ein** Mädchen aus und schritt langsam auf uns zu. (E.Remarque, Drei Kameraden)

2) Predikativ bo’lib kelgan ot oldida:

Ich war **ein** Feigling! (Anekdoten)

Ich bin **ein** deutscher Schuhmacher. (A.Seghers, Die Toten bleiben jung)

3)*haben* va *es gibt* iboralaridan keyin kelgan to’ldiruvchi oldida:

Ich habe **ein** Gedicht heschrieben, antwortete Brecht. (Anekdoten)

Wissen Sie, es gibt **einen** Sog der Leeke. (Chr. Wolf, Der geteilte Himmel)

4)*Solcher, welcher, jeder* kabi olmoshlar aniqlovchi bolib kelganida: *solch ein, ein solcher, welch ein, ein jeder:*

**Solch eine** Neuigkeit wäre ihm niemals eingefallen. (H.Mann, Prof.Unrat)

An **solch ein** ewiges Weiterleben glaubte auch ich. (J.Becher, Abschied)

**Ein jeder** Gast war zufrieden, daß er zu den speziellen Freunden gerechnet wurde. (A.Seghers, Die Toten bleiben jung)

5) Ikki predmet bir – biriga taqqoslanganda:

Plötzlich machte er einen steifen Sprung wie **eine** alte Katze. (H.Mann, Prof.Unrat)

Der Mann saß an der Kasse wie auf **einem** Katheder. (J.Becher, Abschied)

 **Aniq artiklning qo’llanishi**

Aniq artikl quyidagi hollarda qo’llanadi:

1)Narsa – predmet aniq, ma’lum bo’lib, u haqda bundan oldin gapirilgan bo’lsa:

Dann stieg **ein** Mädchen aus und schritt langsam auf uns zu.

Das Mädchen war jetzt ganz herangekommen. (E.Remarque, Drei Kameraden)

Schwahl griff nach **einer** Zigarette und dehnte sich im Sessel zurück. Er warf **die** Zigarette und stand auf. (B.Apitz, Nackt unter Wölfen)

2)Narsa – predmetning aniqligi kontekstdan bilinib tursa:

Ich dachte an **den** Zettel, den ich morgens in der Werkstatt geschrieben hatte.(E.Remarque, Drei Kameraden)

**Die** Kinder und **die** Helferinnen, die noch baden, klettern aufs Ufer. (E.Kästner, Die Zwillinge)

3)Kishi tana a’zolari va kiyimlarining nomlari oldidan:

Er wandte **den Kopf** und sah sie. (H.Fallada, Wolf unter Wölfen)

Er zog **den Mantel** an und setzte **den Hut** auf.

4)Tabiatda yolg’iz, yakka holda uchraydigan predmet nomlari oldidan: *die Erde, die Sonne, der Mond, der Himmel*

Aber **die** Erde trug sie noch...(Ch.Wolf, Der geteilte Himmel)

**Die** Sonne mußte gleich aufgehen. (E.Remarque, Drei Kameraden)

**Den** Himmel wenigstens können sie nicht zerteilen. (Chr.Wolf, Der geteilte Himmel)

5)Hafta kunlari, oy va yil fasllari oldidan:

**Der** September ist vorübergegangen. (Chr.Wolf, Der geteilte Himmel)

**Im** Winter rösten wir uns Weißbrot auf der Ofenplatte. (Chr.Wolf, Der geteilte Himmel)

6)Tartib sonlardan oldin:

**Das zwanzigste** Jahrhundert war angebrochen. (J.Becher,Abschied)

In **der ersten** Woche erkrankten vier an Lungenentzündung. (L.Frank,Links wo das Herz ist)

7)Ot oldidagi sifat orttirma darajada kelgan bo’lsa:

Lilly war **die beste** Freundin Rosas. (E.Remarque, Drei Kameraden)

Sie wählte **die schönsten und beständigsten** Farbstoffe für die nächste, noch schärfere Prüfung. (Chr.Wolf, Der geteilte Himmel)

8)O’rin va payt ravishlari aniqlovchi bo’lib kelganda:

Uns geht es gut, aber **die** Leute **hier** sind sehr arm. (L.Renn,Camilo)

**Der** Wald **draußen** stand triefend im frühen Herbstdunst, sandte seinen schweren würzigen Duft ins Zimmer. (I.von Wangenheim,Prof.Hudebrach)

9)Predlogli ot aniqlovchi bo’lib kelganda:

**Die** Tür **zum Salon** stand offen. (J.Becher,Abschied)

**Die** Angestellte **hinter dem Schalterfenster** notierte sein Erscheinen. (L.Frank, Links wo das Herz ist)

 **Artiklning vazifalari**

(Funktionen des Artikels)

Artikl grammatik ma’noga ega bo’lib, o’zi tegishli bo’lgan otning grammatik kategoriyalarini ifodalaydi. Artiklning asosiy vazifalaridan biri otning aniqlik va noaniqlik ma’nosini bildirishdir. Uning kelib chiqishi ham mana shu funksiyani bajarishdan boshlanib, artiklning boshqa vazifalari asta-sekin unga qo’shila borgan. Artiklning qo’llanishi nemis tilida muhim ahamiyatga ega bo’lib, bu tilni to’g’ri o’rganishda katta yordam beradi. Artiklni qo’llashda quyidagi qoidalarni esda tutish va unga rioya qilish zarur:

1)shaxs nomlarini anglatadigan atoqli otlar artiklsiz ifoda etiladi:

*W. I. Lenin ist der Begründer des ersten sozialistischen Staats.*

Agar ot oldida unvon yoki qarindoshlik ma’nosini anglatadigan so’z qo’llansa, bunday otlar ham artiklsiz qo’llanadi:

*Sie schrieb einen Brief an* **Tante Risolat.**

**Professor K. Große** *las uns eine interessante Vorlesung vor;*

2)agar shaxs nomi kelishik yoki rodni ochiq ko’rsatsa, aniq artikl bilan birga qo’llanadi: *die Schriften des Sokrates.*

Atoqli otlar oldida aniqlovchi kelsa, ot aniq artikl bilan ishlatiladi: *der kleine Kurt; das alte Moskau;*

3)aniq artikl avlod va ularning familyalarini anglatadigan so’z qo’llansa, bunday otlar bilan ko’plik formada qo’llanadi, masalan: *die Grimms;*

4)geografik nomlarning ko’pi sredniy rodga oid bo’lib, qoida bo’yicha artiklsiz qo’llaniladi. Lekin ular oldida aniqlovchi kelsa, artikl ishlatiladi: *das sonnie Usbekistan, das windige Kokand;*

5)daryo nomlari sredniy rodga oid bo’lmay, ularda doim aniq artikl ishlatiladi: *die Elbe, die Spree, die Oder, die Weser;* ammo: *die Wolga, der Donau; der Amu-Darja, der Syr-Darja, der Rhein,der Mein, der Neckar.*

6)dengiz, ko’l, tog’ tizmalarining nomlari artikl bilan ifoda ertiladi: *der Atlantische Ozean, der Atlantik, das Mittelmeer, die Ostsee, der Bodensee, der Kaukasus, der Harz, die Alpen, das Erzgebirge;*

7)gul, hayvon, parrandalar nomlari artikl bilan qo’llaniladi: *der Tiger, die Nachtigal, die Kuh, die Rose;*

8)buyumni ifoda etuvchi otlar artiklsiz qo’llanadi: *Löfferl und Gabeln gebrauchen wir beim Essen; Wasser, Kafee trinken;*

9)holat yoki abstrakt ma’noli so’zlar asosan artiklsiz ifoda etiladi. Lekin abstrakt ma’no bildiruvchi so’zlarda individuallik tasavvuri kuchli bo’lsa, u vaqtda ularning ko’pi aniq artikl bilan yoziladi: *die Natur, das Schicksal, die Vorsehung, die Ehe, der Tod;*

10)otning faqat yolg’iz nomini atashda, shuningdek chaqiriq yoki murojaat ma’nosida qo’llangan so’zlarda artikl qo’llanmaydi:

*Wie heißt Staat auf usbekisch? Hilfe! Feuer!*

11)kasb ma’nosini bildirib, ot-kesim sostavida predikativ bo’lib kelganda otlar artiklsiz ishlatiladi: *Mein Onkel ist Arzt. Ich werde Agronom;*

12)ot predikativ to’ldiruvchi sifatida fe’l bilan qo’shilib yahlit ma’noni bildirib kelsa, artikl qo’llanmaydi. Shu qoidaga predloglar bilan birga ishlatiladigan ba’zi bir otlar kiradi va ular ham artiklsiz qo’llanadi: *Beifall klatschen; zu Hause, nach Hause; bei Nacht und Nebel; Schulter an Schulter, Schritt für Schritt;*

13)maqol va iboralarda artikl qo’llanmaydi:

*Eile mit Weile*

*Fleiß bringt Brot, Faulheit Not.*

*Durch Fragen wird man klug.*

*Tag und Nacht.*

14)ko’pincha gazeta sarlavhalari artiklsiz qo’llanadi: *Sowjetnote an Westmächte, Schwerindustrie-Grundlage für den Aufbau des Sozialismus.*

15)agar ot oldidagi orttirma darajada kelgan sifat absolyut ma’noda qo’llansa va ifoda etilsa, ot artiklsiz ishlatiladi:

*Dieser Betrieb besitzt modernste Maschinen.*

*Es war tiefster Winter.*

Orttirma darajadagi sifat bilan qo’llangan ot aniq artikl bilan qo’llanadi: *Er ist der klügste Schüler in der Klasse.*

16)ba’zan she’riyatda otlar artiklsiz qo’llanishi mumkin:

**Suppe** *kocht, und siedet ein,* **Braten** *will verbrennen (Goethe).*

*Knabe sprach; ich breche dich,* **Röslein** *sprach; ich steche dich (Goethe)*

17)narsa, buyum nomlarini (Stoffnamen) anglatadigan otlar artiklsiz qo’llanadi, lekin ot konkretlshtirilsa, aniq artikl bilan qo’llaniladi. Taqqoslang:

*Nehmen Sie* **Brot** *mit.*

**Das Brot** *von heute ist weich.*

18)fe’ldan yasalgan otlar predlog bilan qo’llanganda ko’pincha artiklsiz ishlatiladi: *seit Beendigung des Krieges; auf Befehl des Direktors.*

**Aniqlik va noaniqlik kategoriyasi. (**Die Kategorie der Bestimmtheit und Unbestimmtheit). Nemis tilida aniqlik va noaniqlik kategoriyasi aniq va noaniq artikllar yordamida ifoda etiladi. Aniq artikl birlik va ko’plikning hamma kelishiklarida qo’llanadi. Noaniq artiklning ko’plik fo’rmasi yo’q. Shuning uchun uning ko’pligi artiklsiz (Nullartikel) qo’llanadi. Otning aniqlik va noaniqlik kategoriyasi otga xos bo’lgan so’zni umumlashtiruvchi hususiyatiga bog’liqdi. Masalan: *das Haus* so’zi umuman “uy” ma’nosini bildirsa, ayni bir vaqtda, uylarning har biri ma’nosini ham bildiradi.

Otlarning aniqlik va noaniqlik ma’nolarini belgilashda artikl birdan-bir grammatik vosita sanaladi.

*Eine* noaniq artikli bu misolda predmetning noma’lum, yani eshituvchiga shu vaqtgacha ma’lum bo’lmaganidan darak beradi.

*Es gibt* oborotidan so’ng ham noaniq artikl ishlatiladi.

*In unserem Institut gibt es einen Sportzirkel.*

*Es gibt* iborasidan keyin kelgan ot tishum kelishigida (Akkusativ) qo’llanadi.

Agar so’z aniq va tanish predmet haqida borsa, bunday predmetni bildiruvchi ot *aniq artikl* bilan yoziladi. Bu ma’lum predmet o’zi bilan bir hil bo’lgan predmetlardan qandaydir birorta belgi orqali farq qiladi.

Ot tomonidan ko’rsatilgan predmetning aniqlik va noaniqlik hususiyati turli ko’rinishlarda ifoda etilishi mumkin:

1)agar predmet oldingi kontekstda ham atalgan bo’lib, yani bu aytilishi ikkinchi marotaba bo’lsa, ohirgi galda predmet aniq artikl bilan ifoda etiladi:

*Im Kanal lag* **ein Boot.** *Sie mieteten* **das Boot** *und schwammen dahin.***Ein Schwan** *und das Boot glitten lautlos aneinander vorüber. (H.Mann).*

*Das Boot* otining aniq artikli *das* bir tarafdan aniqlikni ifoda etsa, ikkinchi tomondan darak sostavida bo’lib, uning ma’nbai hisoblanadi. *Das* artikli aniq predmetni, yani bundan oldingi gapda tilga olingan predmetni bildirib kelyapti.

2)o’zidan keyingi kontekstda artikl qaytarilganda ham aniq artikl ishlatiladi.

*Ich glaube* **an den Tag,** *da kein Mensch mehr den Menschen ausbeuten wird;* **an den Tag,** *da es weder weiße, noch schwarze, noch gelbe, weder männliche noch weibliche Sklaven geben wird.(B.Kellermann)*

3)situatsiya talabiga ko’ra artiklning mavjudligi va so’zlar bog’lanishida uning zarurati bo’lganda ishlatiladi. Masalan:

*Er hatte nach dem Krieg* **in einem Hüttenwerk***gearbeitet.* **Ist der Vorgesetzte** *schon gekommen­? Nein, wer ist noch nicht gekommen.*

4)a’zo bo’laklarining nomi va shahsga oid kiyimlar, ularning shahsga tegishliligi aniq bo’lganda aniq artikl qo’llanadi:

**Der Mann** streckte die Hand aus. Er verzog den Mund zu einem Lächeln. Er zuckte **die Achseln. Das Mädchen** senkte den Kopf. Er zog **den Mantel** an und setzete **den Hut** auf. Er kam, den Hut in **der Hand.** Wo sind **die Gummischuhe?**

5)dunyoda tanho bo’lgan predmetlar aniq artikl bilan ishlatiladi:

*die Sonne, der Mond, die Erde, die Natur.*

6)ba’zi aniqlovchilar ma’lum predmetni shu predmet bilan bir hil bo’lgan boshqa predmetlardan mahsus belgilar orqali ajratib ko’rsatadi. Bunday aniqlovchilar bilan kelgan predmet oldiga quyidagi hollarda aniq artikl qo’yiladi:

a)joy va vaqt ma’nosini anglatuvchi ot aniqlovchi bilan kelganda:

Sehen Sie **das Haus rechts? Die Straße hier** ist ganz ruhig. **Der Weg zum Tor** ist gepflastert. **Am künftigen, verflossenen Sonntag, am folgenden Tag.**

b)ot tartib sonlar bilan birga kelganda:

Er stieg bis zum vierten Stock.

Ko’pincha aniqlanmish ot predmetni shu qadar konkretlashtirib beradiki, bu gapda aniq artiklni qo’llash juda ham zarur bo’lib qoladi: Oben war **die blauseidene Deske des Himmels** *(Heine)*

Aniqlik va noaniqlik kategoriyasini tushunish uchun artiklning qo’llanishi bilan gapdagi so’z tartibi va intonatsiya orasida o’zaro aloqa va munosabatni hisobga olish zarur.

Gapda qo’llanilgan artikl otning aniqlik va noaniqlik ma’nosini anglatishi bilan birga, uning kommunikativ vazifasi orasida qanday munosabat, aloqa borligini ham ifoda etadi.

  **Artiklning atoqli otlar oldidan qo’llanishi**

Artiklning atoqli otlar oldida qo’llanishi quyidagichadir:

1)Odatda atoqli otlar (shahs bildiruvchi nomlar hamda sredniy roddagi geografik nomlar) artiklsiz qo’llanadi:

**Hudebraach** kam aus der Sowjetunion zurück. (I.von Wangenheim,Prof.Hudebraach

Sie haben **Kiew** und **Polen** wieder abgenommen. (A.Seghers, Die Gefährten)

Biroq atoqli otlar oldida aniqlovchi so’z tursa, aniq artikl ishlatiladi:

**Die dicke** Steffie sitzt mit offenem Munde da. (E.Kästner, Die Zwillinge)

**Der arme** Peter wankt vorbei,

Gar langsam, leichenblaß und scheu.

 (H.Heine, I.Band)

2)Jenskiy va mujskoy roddagi davlat, dengiz, daryo, ko’l nomlari oldidan ham aniq artikl qo’llanadi:

**Der Nil** macht Egypten fruchtbar.

Die DDR grenzt im Südosten an **die Tschechoslowakei.**

3)Jonli tilda ba’zan rodni ko’rsatish uchun shahs bildiruvchi otlar oldidan aniq artikl qo’llanadi:

**Der Ludwig** hat die Partiturseiten, an denen er kritzelt, beseitegelegt, und plaudert **mit der Irene.** (E.Kästner, Die Zwillinge)

“Wieso?” Da liegt sie doch, **die Luise**” (E.Kästner, Die Zwillinge)

**Artiklning donalab sanab bo’lmaydigan otlar oldidan qo’llanishi**

Donalab sanab bo’lmaydigan otlar odatda artiklsiz keladi:

Eine gute Wirtin, die gefällig und munter in ihrem Alter ist, schenkt **Wein, Bier, Kaffee.** (J.Goethe, Die Leiden des jungen Werthers)

**Salz** und **Brot** machen die Wangen rot. (Maqol)

Ammo bu otlar oldidan ba’zan aniq artikl ham ishlatilishi mumkin. Bu holda narsa – predmet konkretlashadi, individuallashadi:

“Nehmen Sie Zitrone oder **Milch** zum Tee?”

Sie brachte **die Milch** und setzte sich wieder neben Michael auf die Ottomane. (L.Frank, Links wo das Herz ist)

**Die Butter,** die du gekauft hast, ist frisch.

 **Artiklning abstrakt otlar oldidan qo’llanishi**

Abstrakt otlar oldida artikl quyidagicha qo’llanadi:

1)Abstrakt otlar odatda artiklsiz qo’llanadi:

Rindfleisch schwieg, und Unrat wartete mit **Leidenschaft.**(H.Mann, Prof. Unrat)

**Armut** ist keine Sünde. (Maqol)

**Strafe** für **Sünde** bleibt nicht aus.(Maqol)

2)Agar abstrakt otning ma’nosi qaratqich kelishigidagi aniqlovchi, ergash gap yoki kontekstdan ma’lum bo’lsa, unda ot oldidan aniq artikl qo’llanadi:

**Das** Leben des Soldaten ist doch das schönste und wichtigste Leben heute. (J.Petersen, Er schrieb es in den Sand)

Der Mann hatte aber noch nicht **das** Gefühl, das er schon durchgekommen war. (F.Schlotterbeck, Solidarität)

3)Abstrakt ot qaratqich yoki jo’nalish kelishigida kelganda, kelishikni aniq ifodalash maqsadida, undan oldin aniq artikl qo’llanadi:

Das bedurfte oft **der Klugheit** und **des geschickten Manövierens.** (B.Apitz, Nackt unter Wölfen)

 **Artiklning qo’llanmaslik holatlari**

Quyidagi hollarda artikl qo’llanmaydi:

1)Ko’plikda kelgan ot oldida:

Ich habe **Bücher** gekauft.

Wir lesen **Zeitungen.**

2)Ot oldidan egalik, ko’rsatish va so’roq olmoshlaridan biri yoki **kein** olmoshi bo’lsa:

**Sein** Manuskript nahm er mit. (L.Frank, Links wo das Herz ist)

In **jedem** Wort lag etwas verborgen. (B.Apitz, Nackt unter Wölfen)

3)Ot oldidan sanoq son kelgan bo’lsa:

Im Zimmer brannten **zwei** Kerzen. (L.Frank, Links wo das Herz ist)

Michael hatte die Mutter **acht** Jahre nicht gesehen. (L.Frank, Links wo das Herz ist)

4)Otdan keyin kelgan sanoq son aniqlovchi bo’lib kelsa (bunday hollarda ular shaklan sanoq songa o’hshasa ham, mazmunan tartib son sifatida tarjima qilinadi):

Übung 5 haben wir mündlich gemacht.

Block 38 war eines der einstöckigen Steingebäude. (B.Apitz, Nackt unter Wölfen

5)Agar ot oldidan qaratqichli aniqlovchi kelgan bo’lsa (bunday funksiyada asosan atoqli otlar kela oladi):

Ich hatte von **Xavers** Uniform geträumt. (J.Becher, Abschied)

Nur Höfel stand noch, er hatte **Zweilings** Zeichen nicht bemerkt. (B.Apitz, Nackt unter Wölfen)

6)Aniqlovchi bilan aniqlanmish inversiyaga uchrasa (bu hol asosan poeziyada uchraydi):

Ach, wenn ich nur der Schemel wär,

Worauf der Liebsten **Füße** ruhn!

 (H.Heine, I.Band)

7)Kasb – hunar, millat, partiyaga mansublikni ko’rsatuvchi otlar predikativ vazifasida kelsa:

Ich bin **Usbeke.**

Ferdinand Grau war **Maler.** (E.Remarque, Drei Kameraden)

8)Ot gapda undalma bo’lib kelsa:

Nun geh schon, **Bruder,** und laß dich scheren. (B.Apitz, Nackt unter Wölfen)

9)Gazeta, jurnal, kitob, nomlari oldidan:”*Neues Deutschland”, “Deutschunterricht”, “Deutsche Grammatik”, “Nackt unter Wölfen”.*

10)Ba’zi turg’un birikmalar (*Klavier, Ball,Schach spielen; Pech, Angst, Schwein, Durst, Besuch, Geburtstag haben; zu Bett gehen; Abschied nehmen):*

Die Großmutter **spielte** ein letztes Mal **Klavier.** (J.Becher,Abschied)

 **Artikl bilan predlogning birikishi**

Mujskoy va sredeniy rodning aniq artikllari jo’nalish kelishigi(Dativ) da ayrim predloglar (*an + dem = am, in + dem = im, zu + dem = zum, von + dem = vom* va boshqalar) bilan birikadi:

Wir folgten den andern. Sie saßen schon **am** Tisch. (E.Remarque,  Drei Kameraden)

Doch kaum hatte er sich **zum** ersten Imbiß niedergesetzt, als das Telefon läutete. (Anekdoten)

Jenskiy rodning aniq artikli jo’nalish kelishigida birgina **zu** predlogi bilan birika oladi: *zu + der = zur*

Ein herber Wind wehte vom Meer her **zur** Stadt. (Anekdoten)

Shuningdek, sredniy rodning aniq artikeli tushum kelishigi (Akkusativ) da bazi predloglar (in + das = ins, auf + das = aufs, durch + das = durchs, für + das = fürs va boshqalar) bilan birikkan xolda qollanadi:

Ich setzte mich **ans** Klavier.(E.Remarque, Drei Kameraden)

Nichts Neues war dieser Befehl **fürs** Lager. (B. Apitz, Nackt unter Wölfen)

Ich kletterte aus der Grube und schaute **durchs** Fenster.(E.Remarque, Drei Kameraden)

**XULOSA**

Xulosa qilib aytadigan bo`lsak bugungi kunda hayotimizda chet tillarni ahamiyati ortib bormoqda. Ularni o`rganish ehtiyojga aylanib bormoqda. Shu hayotiy ehtiyojdan kelib chiqqan holda horijiy tillarni o`qitishning milliy hususiyatlarimizni hisobga olgan zamonaviy metodikasini yaratish va uni kundalik hayotga tadbiq etish lozim. Olmon tilini o`qitishning maqsadlari jamiyat va davat manfaatlaridan kelib chiqqan holda belgilanadi. Shunung uchun ham olmon tiliga o`qitishga mo`ljallangan o`quv dasturi jamiyat va davlat manfaatlari va talablariga mos kelmog`i hamda javob bermog`i lozim. O`zbekistonda g`arb tillarini o`qitish XX asrning ikkinchi yarmida yo`lga qo`yila boshlangan. Mustaqillik sharofati bilan so`ngi yillarda g`arb tillar fonetikasi, grammatikasi, leksikasi bo`yicha o`zbek auditoriyasiga mo`ljallangan mahsus darslik, qo`llanma va monografiyalar chop etib kelinmoqda. xozirgi kunda til o’rganish, til bilish eng muhim dolzarb masaladir. Chet til bilgan yoki o’rganayotgan odam yangi bir hayotga kirayotgan yoki yaratyotgan bo’ladi. Biz bilamizki O’zbekiston ham rivojlanyotgan davlatlar qatoriga kirib bormoqda. Har sohada birinchiliklarga intilmoqda va buni amalda ham isbotlamoqda. Bu o’zicha bolayotgani yo’q bunga erishish uchun ko’plab mamlakatlar bilan muloqatga kiroshmoqdamiz.

Yuqorida aytib o’tganimizdek Prezidentimiz tomonidan juda katta tashabbuslar ko’rsatilmoqda. Biz ham o’z oldimizga chet tillarni o’rganishni maqasad qilib oldik va so’z beramizki avlodlarni ongli, bilimli, faol dunyoqarashi keng madaniyatli shaxslar qilib tarbiyalashga o’z hissamizni qo’shamiz.

Men olmon tilida artikllarning predloglar bilan birikuvi haqida o’z ishimni nihoyaladim. Buni yozish mobaynida men o’z bilimlarimni kengaytirdim va takrorladim. Men bu kurs ishini yozish davomida bildimki o’zbek tilida artikllar mavjud emas. Nemis tilidagi artikllar va artikllarning predloglar bilan birikuvi gaplarning to’liq holda tushunishimizga yordam beradi. Otlarni artikllari bilan yodlamaslik, ko’pincha gaplarni xato tuzishimizga sabab bo’ladi. Mening fikrimcha nemis tilini grammatikasini o’rganishda artikllar muhim ahamiyat kasb etadi.

 FOYDALANILGAN ADABIYOTLAR

1. O’zbekiston Respublikasi Prezidentining 2012-yil 10-dekabrdagi “Chet tillarni o’rganish tizimini yanada takomillashtirish chora tadbirlari to’g’risida”gi qarori.
2. I.A. Karimov, “Yuksak ma’naviyat – yengilmas kuch”, Toshkent, “ Ma’naviyat” – 2008
3. T. Z. Mirsoatov. “ Deutsche Grammatik”, Toshkent “O’qituvchi” 1987.
4. E. Schendels,” Deutsche Grammatik”. Moskva 1988.
5. S. Saidov, G. Zikrillayev, “Nemis tili grammatakasi”. Toshkent “O´qituvchi”, 1973.
6. S. Saidov, ” Nemis tili grammatakasi”. Toshkent 1978.
1. I. A. Karimov “Barkamol avlod- O`zbekiston taraqqiyotining poydevori” I. A. Karimov Toshkent. Sharq, 1997. 6. bet [↑](#footnote-ref-1)
2. I.A..Karimov. Yuksak ma’naviyat – yengilmas kuch. Toshkent, 2009. 63- bet. [↑](#footnote-ref-2)
3. I.A..Karimov. Yuksak ma’naviyat – yengilmas kuch. Toshkent, 2009. 64- bet. [↑](#footnote-ref-3)
4. Ta’lim to’g’risidagi Qonun. 1- bo’lim 7- modda. 1997- yil 29- avgust. [↑](#footnote-ref-4)